b'\n_START_ARTICLE_\nAmpervaland\xc4\x97\n_START_PARAGRAPH_\nAmpervaland\xc4\x97 (Ah) \xe2\x80\x93 elektros kr\xc5\xabvio matavimo vienetas. Tai \xe2\x80\x93 elektros energijos \xc5\xa1altinio talpos vienetas, teorinis matmuo, leid\xc5\xbeiantis sulyginti vienodos \xc4\xaftampos akumuliatorius ar galvaninius elementus. Da\xc5\xbeniausiai \xc5\xa1i reik\xc5\xa1m\xc4\x97 matuojama prie ideali\xc5\xb3 i\xc5\xa1krovos s\xc4\x85lyg\xc5\xb3. Kadangi ma\xc5\xbei \xc5\xa1altiniai, tokie kaip mobiliojo telefono akumuliatorius, turi da\xc5\xbenai net ma\xc5\xbeiau nei 1 Ah, naudojamas vienetas mAh (miliampervaland\xc4\x97). Ta\xc4\x8diau talpa ra\xc5\xa1oma mAh ir ant element\xc5\xb3, kuri\xc5\xb3 talpa didesn\xc4\x97 nei 1 Ah. Tai daroma vien tik d\xc4\x97l reklamos, nes dideli skai\xc4\x8diai psichologi\xc5\xa1kai atrodo geriau._NEWLINE_Kiek tikslesnis ir informatyvesnis akumuliatori\xc5\xb3 \xc5\xbeym\xc4\x97jimas yra naudojant vatvalandes, rodantis akumuliatoriaus ar elemento sukauptos energijos kiek\xc4\xaf. Tai svarbu pasirenkant ne\xc5\xa1iojamojo kompiuterio akumuliatori\xc5\xb3, nes \xc5\xa1iuolaikiniai kompiuteriai gali dirbti ir su skirtingos \xc4\xaftampos akumuliatoriais._NEWLINE__NEWLINE_1Wh = 1V \xc3\x97 1Ah._NEWLINE__NEWLINE_1 ampervaland\xc4\x97 atitinka 3600 kulon\xc5\xb3.'